אחד מהדברים שאני כל פעם מתרשם מהם בתרגול צ'י קונג, הוא שהתרגול אינו מכוון רק למערכת השלד והשרירים כמו תרגולים רבים (וטובים) אחרים, אלא גם לאיברים הפנימיים. הצורה שבה בנויות התנועות בתרגול צ'י קונג, ובאופן יפה במיוחד בשיטת צ'י קונג לפתיחת הלב מאפשרת לנו לעסות, להניע, ולהמריץ את זרימת האנרגיה והדם באיברים מסויימים.
כאשר אנחנו רוצים לחזק את המערכת החיסונית, כדאי לדעת שאחד החלקים המרכזיים שלה נקרא בלוטת התימוס. בלוטה זו נמצאת בבית החזה מאחורי עצם הסטרנום, ובאופן טבעי קשה להגיע אליה בשיטות תנועה רגילות או בעזרת עיסוי. בשיטת צ'י קונג לפתיחת הלב יש תנועות רבות שמעסות את בית החזה ומניעות אותו בצורה עמוקה, עד שממש אפשר להרגיש את האיזור של בלוטת התימוס נפתח ומתמלא בזרימה.
דוגמה יפה לתנועה כזו היא התנועה שנקראת "אור הירח האמיתי", מתוך הסדרה "חזרה לאביב". בתנועה זו, הניגוד שנוצר בין תנועת הראש, הידיים והאגן, מביא לעיסוי עמוק של בית החזה, עיסוי שאפשר להרגיש אותו מגיע ממש עד לאזור של הבלוטה עצמה.
הדימוי של "חזרה לאביב" הוא דימוי של חזרה לבריאות וחיוניות, כמו של ילד. זה מעניין במיוחד כי מדע הרפואה גילה כי בלוטת התימוס מפותחת במיוחד אצל ילדים, וקטנה ואף מתנוונת לעתים עם הגיל.
אפשר לנסות בבית את התרגול, ומומלץ להתנסות בו בלמידה מסודרת עם מורה. כרגע אנחנו לומדים את הסדרה "בחזרה לאביב" בקבוצות הצ'י קונג של בית הספר יצירה, ומי שרוצה מוזמן להצטרף.
מאסטר לי ג'ון פנג מלמד את התנועה "לחתור בסירה בזרם של אוויר"
האם מדיטציה עוזרת לכאבי גב?